CELEX: 62019TN0491
Language: da
Date: 2019-07-05 00:00:00
Title: Sag T-491/19: Sag anlagt den 5. juli 2019 — Vodafone Group m.fl. mod Kommissionen

16.9.2019   
            
            
               DA
            
            
               Den Europæiske Unions Tidende
            
            
               C 312/32
            
         
      Sag anlagt den 5. juli 2019 — Vodafone Group m.fl. mod Kommissionen
      (Sag T-491/19)
      (2019/C 312/27)
      Processprog: engelsk
      
         Parter
      
      
         Sagsøgere: Vodafone Group plc (Newbury, Det Forenede Kongerige), Vodafone Consolidated Holdings Ltd (Newbury), Vodafone Finance UK Ltd (Newbury) og Vodafone Jersey Dollar Holdings Ltd (St Helier, Jersey) (ved J. Gardiner, QC, og solicitors I. Taylor, M. Lane og J. Holland)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Europa-Kommissionens afgørelse C(2019) 2526 af 2. april 2019 om statsstøtte SA.44896, der er gennemført af Det Forenede Kongerige vedrørende CFC Group Financing Exemption, annulleres.
               
            
                  —
               
               
                  Under alle omstændigheder tilpligtes Europa-Kommissionen at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat ni anbringender.
      
                  1.
               
               
                  Første anbringende, hvorefter Kommissionen ikke gav en tilstrækkelig begrundelse og begik en retlig fejl, da den fastslog, at bestemmelserne om kontrollerede udenlandske selskaber er den relevante referenceordning.
               
            
                  2.
               
               
                  Andet anbringende, hvorefter Kommissionen begik faktiske og retlige fejl og ikke gav en tilstrækkelig begrundelse, da den fastslog, at skattefritagelsen for koncernintern finansiering udgør en undtagelse.
               
            
                  3.
               
               
                  Tredje anbringende, hvorefter Kommissionen anlagde et åbenbart urigtigt skøn og ikke gav en tilstrækkelig begrundelse, da den fastslog, at skattefritagelsen for koncernintern finansiering, for så vidt som den vedrørte ledelsesopgaver i Det Forenede Kongerige, ikke er begrundet og derfor er selektiv.
               
            
                  4.
               
               
                  Fjerde anbringende, hvorefter Kommissionen begik faktiske og retlige fejl og ikke gav en tilstrækkelig begrundelse, da den fastslog, at skattefritagelsen for koncernintern finansiering udgør en fordel som omhandlet i artikel 107, stk. 1, TEUF.
               
            
                  5.
               
               
                  Femte anbringende, hvorefter Kommissionen begik en retlig fejl, da den fastslog, at visse personer, som har krav på skattefritagelsen for koncernintern finansiering, modtog en fordel sammenlignet med situationen, hvor denne skattefritagelse ikke fandt anvendelse.
               
            
                  6.
               
               
                  Sjette anbringende, hvorefter Kommissionen ikke gav en tilstrækkelig begrundelse og anlagde et åbenbart urigtigt skøn, da den fastslog, at en skat for kontrollerede udenlandske selskaber, som opkræves af selskaber, som reelt har hjemsted i EU, er i overensstemmelse med det EU-retlige princip om etableringsfrihed.